Manual til Klotski
Klotski er et opgavespil, hvor målet er at få blokken med mønsteret hen til markøren, hvilket gøres ved at flytte blokkene der er i vejen.

Introduktion
Programmet Klotski er en klon af spillet Klotski. Målet er at flytte blokken med mønsteret til området med de grønne markører.
Klotski blev skrevet af Lars Rydlinge (Lars.Rydlinge@HIG.SE).
Dokumentet beskriver version 3.38 af Klotski.
Dette program distribueres under betingelserne i GNU General Public License som udgivet af the Free Software Foundation; enten version 3 af denne licens eller (efter eget valg) enhver senere version. En kopi af denne licens kan ses i filen COPYING inkluderet med kildekoden for dette program.
Rapportér en fejl eller kom med et forslag til programmet eller manualen ved at besøge GNOME issue tracker.

Mål
Målet i Klotski er at flytte blokken med mønsteret til de grønne markører med så få træk som muligt. Det gør du ved at flytte blokkene en ad gangen med musen, indtil du kan få blokken med mønsteret hen til markørerne.

Det vindende træk
Blokken med mønsteret skal flyttes til pladsen med de grønne markører.

Sådan spilles Klotski
Hovedvinduet
Start et nyt spil
Flyt blokke

Hovedvinduet
Når du starter Klotski, vises følgende vindue.

Opstartsvinduet i Klotski
Viser hovedvinduet i Klotski. Indeholder titellinje, menulinje, spilområde og statuslinje. Menulinjen indeholder menuerne Spil og Hjælp.
Vinduet Klotski indeholder følgende elementer:
Titellinje 	 Titellinjen giver dig mulighed for at starte et nyt spil, viser for mange træk du har foretaget indtil videre og giver dig mulighed for at skifte opgaven. Tryk på menuknappen i øverste højre hjørne for at vise de bedste resultater og dokumentationen til Klotski.
Spilområde 	 Spilområdet viser blokkene i det nuværende spil. Du kan trække blokkene med musen som beskrevet i Flyt blokke.

Start et nyt spil
Klik på træktællerknappen og brug Begynd forfra til at starte et nyt spil. Skift opgave giver dig mulighed for at navigere i opgaverne en efter en. Hver opgave tilhører en af de tre kategorier, der kan ses i undermenuerne med navnene HuaRong-sporet, Udfordringspakken og Færdighedspakken. Hver opgave i undermenuerne refererer til et spilscenarie.

Flyt blokke
For at flytte en blok: Klik på den, hold museknappen nede og træk blokken til sin nye placering. Du kan ikke flytte de grønne blokke eller blokken der omslutter spillet. Du kan ikke flytte en blok til en plads, der allerede er optaget af en anden blok med den undtagelse, at du må flytte blokken med mønsteret igennem de grønne blokke for at vinde.

Forfattere
Klotski blev skrevet af Lars Rydlinge (lars.rydlinge@hig.se). Manualen blev skrevet af Andrew Sobala.

Licens
Dette program og dets grafik er frit software: du kan distribuere den og/eller ændre den under betingelserne i GNU General Public License der udgives af Free Software Foundation; enten version 2 eller (ved dit valg) enhver senere version.
Dette program distribueres i håb om, at det vil vise sig nyttigt, men UDEN NOGEN FORM FOR GARANTI, uden selv de underforståede garantier omkring SALGBARHED eller EGNETHED TIL ET BESTEMT FORMÅL. Yderligere detaljer kan læses i GNU General Public License.
En kopi af GNU General Public License er inkluderet som et tillæg til GNOME-brugervejledningen. Du kan også få en kopi af GNU General Public License fra Free Software Foundtation ved at besøge deres websted eller skrive til

    Free Software Foundation, Inc.
    59 Temple Place - Suite 330
    Boston, MA 02111-1307
    USA